**George Rooke** var en engelsk marinekommandant. Han er kjent for å tjenestegjøre i kriger mot Frankrike og blir i dag særlig minnet for seieren i Vigobukta og for erobringen av Gibraltar for britene i 1704.

Tidlig liv
----------

Rooke ble fødd i St Lawrence, nær Canterbury i 1650. Han gikk inn i marinen som frivillig i 1672, og tjente i de nederlandske krigene og ble kommandant i 1673.

Han ble kontreadmiral i 1690 og kjempet i slaget ved Beachy Head.

I mai 1692 tjente han under Russell i slaget ved Barfleur, og utmerket seg stort i et nattangrep på den franske flåten ved Leene Hogue, hvor han klarte å sette tolv av skipene deres i brann. Han ble slått til ridder kort tid etter.

I 1693 kommanderte han Smyrna-konvoien, som ble spredt og delvis tatt av den franske admiralen Tourville nær Lagosbukta.

I 1696 ble han utpekt til flåteadmiral. Frem til freden i Rijswijk (1697) tjente han i Den engelske kanal og Middelhavet. Han kommanderte det nederlandsk-engelske angrepet på København i samarbeid med den svenske flåten under admiral Hans Wachtmeister i 1700, som tillot kong Karl XII av Sverige og armeen hans til å gå i land i Danmark i starten av den store nordiske krigen.

Den spanske arvefølgekrigen
---------------------------

Da den den spanske arvefølgekrigen brøt ut i 1702, kommanderte han et mislykket tokt mot Cádiz, men på vei hjem ødela han den spanske skatteflåten i slaget ved Vigobukta, som ham Parlamentet takket han for.

Han kommanderte den allierte marinetyrken i erobringen av Gibraltar i juli 1704, og ble den militære guvernøren på Gibraltar fra 24. juli til 4. august.

Den 13. august 1704 gikk han til angrep på den franske flåten utenfor Málaga. Slaget endte taktisk uavgjort, men var en stor støtte til de allierte i Gibraltar. På grunn av helsen trakk han seg fra tjenesten i februar 1705 og vendte tilbake til eiendommen sin i St Lawrence nær Canterbury hvor han døde.

Det ble reist en statue til ære for Rooke i Gibraltar i 2004, under 300-årsjubileet.

Referanser
----------

1. ↑   Gemeinsame Normdatei, GND-ID 101975219X, besøkt 16. oktober 2015[Hentet fra Wikidata]
2. ↑   MAK, PLWABN-ID 9811471823505606[Hentet fra Wikidata]
3. ↑   Gran Enciclopèdia Catalana, Gran Enciclopèdia Catalana-ID 0056732[Hentet fra Wikidata]
4. ↑   The Peerage, The Peerage person ID p14835.htm#i148350, oppført som Vice Admiral Sir George Rooke[Hentet fra Wikidata]
5. ↑   Gemeinsame Normdatei, besøkt 26. april 2014[Hentet fra Wikidata]
6. ↑   Social Networks and Archival Context, SNAC Ark-ID w6wd4kb2, besøkt 9. oktober 2017[Hentet fra Wikidata]
7. 1 2 3 4 5 6 7 8 9 10 11  George Rooke at Oxford Dictionary of National Biography

Kilder
------

* «Rooke, Sir George».*Encyclopædia Britannica* (11. ed.). 1911.
* *The Journal of Sir George Rooke* Publications of the Navy Records Society. London, 1897.
* John B. Hattendorf, "Sir George Rooke and Sir Cloudesley Shovell" in Peter Le Fevre and Richard Harding, eds. *Precursors of* *Nelson*: British admirals of the eighteenth century. London: Chatham, 2000.

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** Geni **·** VIAF **·** GND **·** LCCN **·** ISNI
 |